Zuma het jaar gedruip, sê DA | Nuus24
Zuma het jaar gedruip, sê DA
Johannesburg – Pres. Jacob Zuma het weer ‘n F-simbool op die DA se “kabinet-rapportkaart” gekry, het die opposisieparty gesê.Adj.pres. Kgalema Motlanthe het ‘n middelmatige punt gekry, terwyl Tina Joemat-Pettersson, minister van landbou, laaste in die klas geëindig het.Die regering meen die rapportkaart is “moedswillig en misleidend.” Phumla Williams, waarnemende kabinetswoordvoerder, het in ‘n verklaring gesê dis ‘n “doelbewuste aanval op die regering en poog om sy harde werk en prestasies te diskrediteer.” Die DA sê die president is ‘n F toegeken weens sy versuim om doeltreffende leierskap te bied, krisisse op te los en omdat hy gereeld die “regstreekse oorsaak” van sommige van die regering se uitdagings was.Hieronder tel die regering se “louwarm” reaksie op die Marikana-tragedie, die Nkandla-skandaal en die tekort aan leiding wat ekonomiese beleidsrigtings betref.Volg Nuus24 op Twitter - SAPA